Paartjie gesoek oor beleggingslenterAlbert David Titus en Bonolo Millicent Titus (Foto verskaf deur die Valke) Die Valke in Bethlehem doen ŉ beroep op die publiek om hulle te help om Albert David Titus en Bonolo Millicent Titus op te spoor wat hulle moontlik kan bystaan in ŉ ondersoek na ŉ beleggingslenter. Kapt. Christopher Singo, woordvoerder van die direktoraat vir prioriteitsmisdaadondersoeke (die Valke), sê niksvermoedende slagoffers het in 2020 glo geld belê in ŉ bedrieglike beleggingskema. Hulle is ŉ hoë opbrengs binne 30 dae belowe. “Die slagoffers het egter nie hul geld gekry soos belowe nie en die verdagtes was nie meer by hul onderneming in Ladybrand nie. Die slagoffers het verliese van meer as R600 000 gely.” Enigiemand met inligting wat die Valke kan help om die paartjie op te spoor, word versoek om ao. Sidwell Mpholo te kontak by 082 372 0386. Inligting sal streng vertroulik hanteer word.